**Gjestebud - Info til verter**

**Gjestebud:**

En vert + noen gjester + egnet møteplass + utvalgte tema = gjestebud.

Gjerstad kommune ønsker å prøve ut gjestebud som medvirkningsmetode i forbindelse med utarbeidelse av en omdømmestrategi for lokalsamfunnet vårt. Tiltaket er initiert av ad hoc-gruppa for omdømmebygging og tar utgangspunkt i kommuneplanenes samfunnsdel.

Med gjestebudmetoden håper vi på bred involvering og flere innbyggere som engasjerer seg i omdømmebygging og utvikling av kommunen. Alle skal få anledning til å komme med kommentarer og innspill til Ad hoc-gruppas arbeid. Innspillene vil bli samlet og summert opp i eget notat og være med på å danne grunnlag for den videre utvikling av omdømmestrategien.

Det forventes at ny omdømmestrategi for Gjerstad kommune vedtas innen utgangen av året og det jobbes parallelt med visjon og kommunens kjerneverdier.

**Hvordan gjennomføre gjestebudet?**

Det er opp til deg som gjestebudvert å bestemme hvordan det enkelte gjestebudet skal gjennomføres.

Du står fritt til å finne tid, sted og anledning for gjestebudet ditt.

Vi anbefaler imidlertid at det maksimalt inviteres 8 personer til gjestebudet, og at møtet ikke strekker seg over mer enn 2 timer.

Verten har ansvaret for planlegging og gjennomføring av møtet, samt å gi en (enkel) skriftlig tilbakemelding til Gjerstad kommune.

Erfaringer fra gjestebud i andre kommuner viser stor kreativitet i forhold til den praktiske gjennomføring av de ulike møtene.

Følgende er eksempler fra gjestebud i Svelvik kommune for noen år tilbake:

Noen inviterte til kaffe hjemme hos seg selv, mens andre benyttet lokal kafé. Andre benyttet langfriminutt på skolen, eller valgte å diskutere muligheter mens de gikk tur. Noen hadde anledning dagtid, andre kveldstid, og både hverdager og helger ble tatt i bruk.

**Tilbakemelding og tilbakemeldingsfrist.**

Skriftlig tilbakemelding merkes med: *Gjestebud* og sendes til næringssjefen i Gjerstad kommune

postmottak@gjerstad.kommune.no

Tilbakemelding kan også sendes pr. post til Gjerstad kommune: Gjerstadveien 1341. 4980 Gjerstad. **Frist for tilbakemelding: torsdag 09.10.25.**

**Tilbakemeldingen skal inneholde:**

1. Navn på gjestebudvert
2. Antall gjester
3. Innspill/ referat fra gjestebudet.

**Spørsmål i forbindelse med gjestebudene rettes til:**

Gjerstad kommunes Ad Hoc-gruppe for omdømmebygging ved:

Leder: Steinar Pedersen (Ordfører) 906 65 921

Sekretær: Rune Hagestrand (Næringssjef) 934 33 700